มีนวิทยา
หรือวิชาที่เกี่ยวกับเรื่องของปลา
มันฟังดูน่าเบื่อเอามาก ๆ
แต่อันที่จริงมันน่าตื่นเต้นมากครับ
เพราะว่ามีนวิทยาเป็นเพียง"ศาสตร์" เดียว
ที่มีคำว่า "YOLO" อยู่ในนั้น
(เสียงหัวเราะ)
ทีนี้ สำหรับเด็กแนวทุกคนที่กำลังฟังอยู่
คุณรู้แล้วว่า YOLO ย่อมาจาก "เกิดมาตายหนเดียว"
และเพราะว่าผมมีเพียงชีวิตเดียวนี้
ผมอยากที่จะทำ ในสิ่งที่ผมฝันอยากจะทำมาโดยตลอด
คือการได้เผยปริศนาของโลก และค้นพบสิ่งมีชีวิตใหม่
และนั่นคือสิ่งที่ผมจะทำ
เอาล่ะ ไม่กี่ปีที่ผ่านมา ผมให้ความสนใจ ไปที่ถ้ำเพื่อค้นหาสิ่งมีชีวิตใหม่
และมันกลายเป็นว่า มันมีปลาถ้ำ สายพันธ์ุใหม่ ๆ มากมาย
คุณแค่ต้องรู้ว่าจะมองหามันที่ไหน
และบางที คุณต้องมีหุ่นผอมบางมาก ๆ
(เสียงหัวเราะ)
ปลาถ้ำสามารถบอกผมได้มากมาย เกี่ยวกับชีววิทยาและธรณีวิทยา
พวกมันบอกผมว่ามวลของพื้นที่รอบ ๆ ได้เปลี่ยนแปลงและเคลื่อนไหว
ซึ่งทำให้พวกมันติดอยู่ในรูเล็ก ๆ
และพวกมันสามารถบอกผมถึงวิวัฒนาการ ในการมองเห็น ซึ่งทำให้มันตาบอด
ครับ ปลามีตาที่โดยทั่วไปแล้ว เหมือนกับตาของเรา
สัตว์มีกระดูกสันหลังทั้งหมายก็เป็นเช่นนั้น และทุก ๆ ครั้งที่ปลาเริ่มมีการปรับตัว
ต่อความมืด ความเย็น และสิ่งแวดล้อมในถ้ำ
ตลอดระยะเวลาหลายชั่วรุ่น พวกมันสูญเสียตาและการมองเห็นไป
จนกระทั่งสุดท้ายแล้วกลายเป็นปลาถ้ำ ที่ไม่มีตาอย่างเจ้าตัวนี้
ครับ แต่ละสายพันธุ์ของมัน มีวิวัฒนาการในแบบที่ต่างกันไปเล็กน้อย
และแต่ละสายพันธุ์ก็มีเรื่องราวทางธรณีวิทยา และชีววิทยาที่จะบอกกับเรา
นั่นเป็นสาเหตุว่าทำไมมันถึงน่าตื่นเต้น เมื่อเราพบกับสายพันธุ์ใหม่
นี่คือสิ่งมีชีวิตสายพันธุ์ใหม่ที่ว่า จากทางตอนใต้ของอินเดียนา
เราตั้งชื่อมันว่า Amblyopsis hoosieri ปลาถ้ำฮูซิเออร์
(เสียงหัวเราะ)
มันเป็นญาติที่ใกล้ชิดที่สุด กับปลาถ้ำในเคนตั๊กกี้
ในระบบถ้ำแมมมอท
และพวกมันเริ่มที่จะแตกต่างออกไป เมื่อแม่น้ำโอไฮโอแยกพวกมันออกจากกัน
เมื่อไม่กี่ล้านปีก่อน
และในตอนนั้นเองที่พวกมัน พัฒนาระยะห่างที่เด่นชัดนี้
ในโครงสร้างทางพันธุกรรม ที่อยู่เบื้องหลังการตาบอดของพวกมัน
ยีนที่เรียกว่า โรดอปซิน ที่สำคัญมากต่อการมองเห็น
เรามีสิ่งนี้ และสายพันธุ์พวกนี้ก็มีเช่นกัน
ต่างกันที่ว่า ยีนนี้ในสายพันธุ์หนึ่ง เสียหน้าที่ทั้งหมดไปแล้ว
แต่ในอีกสายพันธุ์หนึ่ง มันยังคงถูกรักษาหน้าที่เอาไว้
ฉะนั้น นี่จึงเป็นการทดลองทางธรรมชาติ ที่มีความงามยิ่ง
ที่เราสามารถศึกษายีน ที่อยู่เบื้องหลังการมองเห็นของเรา
และพื้นฐานว่าเรามองเห็นได้อย่างไร
แต่ยีนเหล่านี้ในปลาถ้ำ
ยังบอกเราเกี่ยวกับเวลาในเชิงธรณีวิทยา ในอดีตแสนไกล
ที่อาจจะนานยิ่งกว่าที่สายพันธุ์นี้อยู่มา
สายพันธุ์ใหม่ที่เราพูดถึงนี้มาจากมาดากัสกา
เราให้ชื่อมันว่า Typhleotris mararybe
ซึ่งหมายถึง "ป่วยปางตาย" ในภาษาของชาวมาดากัสกา
ซึ่งได้จากการที่เราต้องพยายามกันอย่างมาก ในการเก็บตัวอย่างสายพันธุ์นี้
เชื่อไหมครับว่า
การว่ายน้ำในในบ่อที่เต็มไปด้วยซากศพ
และถ้ำที่เต็มไปด้วยอึค้างคาว
ไม่ใช่เรื่องที่ฉลาดที่สุด ที่คุณเคยทำในชีวิตแน่ ๆ
แต่มัน YOLO
(เสียงหัวเราะ)
ครับ ผมรักเจ้าสายพันธุ์นี้ แม้ว่ามันจะทำเราปางตายก็ตาม
และนั่นก็เป็นเพราะว่า เจ้าสายพันธุ์นี้ในมาดากัสกา
ญาติที่ใกล้ชิดที่สุดของมัน อยู่ห่างออกไป 6,000 กิโลเมตร
ซึ่งมันก็คือ ปลาถ้ำออสเตรเลีย
ครับ มันไม่มีทางที่ปลาถ้ำน้ำจืด ขนาดสามนิ้ว
จะว่ายน้ำข้ามมหาสมุทรอินเดียได้
ฉะนั้น สิ่งที่เราพบเมื่อเปรียบเทียบดีเอ็นเอ ของสายพันธุ์เหล่านี้
ก็คือพวกมันถูกแยกออกจากกัน มามากกว่า 100 ล้านปีมาแล้ว
หรือประมาณช่วงเวลา ที่ทวีปทางตอนใต้ยังติดอยู่ด้วยกัน
ฉะนั้น อันที่จริง สายพันธุ์เหล่านี้ ไม่ได้เคลื่อนที่ไปไหนเลย
ทวีปที่พวกมันอาศัยอยู่ต่างหาก ที่เคลื่อนย้ายพวกมัน
ดังนั้น พวกมันบ่งบอกเรา โดยผ่านดีเอ็นเอของมัน
ถึงแบบจำลองและการวัดที่แม่นยำ
ของวันที่และเวลาของเหตุการณ์ ทางธรณีวิทยาโบราณเหล่านี้
เอาล่ะครับ สายพันธุ์นี้เป็นสายพันธ์ุใหม่
ผมยังไม่ยอมบอกชื่อของมันกับคุณตอนนี้
แต่ผมบอกได้ว่า มันเป็นสายพันธุ์ใหม่ จากเม็กซิโก
และมันอาจสูญพันธุ์ไปแล้ว
มันอาจสูญพันธุ์ไปแล้วเพราะว่า ระบบถ้ำเดียวที่เรารู้ว่าเป็นแหล่งของมัน
ถูกทำลายเมื่อมีการสร้างเขื่อนใกล้ ๆ
น่าเสียดายสำหรับเจ้าปลาถ้ำ
แหล่งน้ำใต้ดินที่เป็นแหล่งอาศัยของมัน
ยังเป็นแหล่งน้ำดื่มหลักของเราด้วย
ครับ เราไม่รู้จริง ๆ ว่าสายพันธุ์ไหน เป็นญาติที่ใกล้ที่สุดของมัน
และมันเหมือนว่าจะไม่ใช่อะไร ที่อาศัยอยู่ในเม็กซิโก
ฉะนั้นบางทีมันอาจอยู่ในคิวบา
หรือฟลอริดา หรืออินเดีย
แต่ไม่ว่ามันจะเป็นอะไร มันได้บอกเรา ถึงสิ่งใหม่ ๆ ที่เกี่ยวกับธรณีวิทยา
ของคาริบเบียน หรือชีววิทยา ของการวินิจฉัยที่ดีกว่า
สำหรับอาการตาบอดบางประเภท
แต่ผมหวังว่าพวกเราจะค้นพบสายพันธุ์นี้ ก่อนที่มันจะสูญพันธุ์ไป
ผมจะใช้ชีวิตเดียวที่ผมมี
ในฐานะนักมีนวิทยา เพื่อพยายามค้นพบและอนุรักษ์
ปลาถ้ำตาบอดเล็ก ๆ ที่แสนถ่อมตน
ที่สามารถบอกเรื่องราวอะไรมากมาย เกี่ยวกับธรณีวิทยาของดาวเคราะห์ดวงนี้
และชีววิทยาของการมองเห็นของเรา
ขอบคุณครับ
(เสียงปรบมือ)